
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1430 

28 Σεπτεμβρίου 2006 


ΠΕ ΡΙΕΧΟΜΕΝ Α 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΙΩΑΝΝΟΥ ΣΑΡΑΛΗ» και 
κύρωση του οργανισμού αυτού. 1 

ΑΠΟΦΑΣΕΙΣ 

Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου στο νπδδ 

«Δήμος Αθηναίων-Μουσικά Σύνολα». 2 

Ανάθεση έργωνστηνΕταιρία«ΘΕΜΙΣ ΚΑΤΑΣΚΕΥΑΣΤΙΚΗ 

Α.Ε.». 3 

Χορήγηση άδειας άσκησης επαγγέλματος Κοινωνικού 
Λειτουργού στη Μαρία Ντόγκα του Δημητρίου. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΙΩΑΝΝΟΥ ΣΑΡΑΛΗ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 27.12.1982 ιδιόγραφη διαθήκη του Ιωάννη 
Αχιλλέως Σαραλή, που δημοσιεύθηκε με το υπ’ αριθμ. 
1215/28.3.1985 πρακτικό του Μον. Πρωτοδικείου Αθηνών 
και κηρύχθηκε κυρία με Την υπ’ αριθμ. 386/1985 απόφασή 
του, όπως ερμηνεύθηκε με Την υπ’ αριθμ. 176/2005 
απόφαση του Πολυμελούς Πρωτοδικείου Ιωαννίνων 
με τις οποίες συστήθηκε κοινωφελές ίδρυμα με την 
επωνυμία «ΙΔΡΥΜΑ ΙΩΑΝΝΟΥ ΣΑΡΑΛΗ» και με έδρα το 
Δημοτικό Διαμέρισμα Αρίστης του Δήμου Ζαγορίου. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την υπ’ αριθμ. 13/6.4.2006 γνωμοδότηση του 
Συμβουλίου Εθνικών Κληροδοτημάτων. 

4. Την υπ’ αριθμ. 37930/ΔΙΟΕ1264/14.10.2005 κοινή 
απόφαση του Πρωθυπουργού και του Υπουργού 
Οικονομίας & Οικονομικών με την οποία ανατέθηκαν 
αρμοδιότητες του Υπουργού Οικονομίας & Οικονομικών 
στους Υφυπουργούς Οικονομίας & Οικονομικών (Φ.Ε.Κ. 
1432 τ. Β'), όπως ισχύει. 

5. Την υπ’ αριθμ. 4881/19.5.2004 κοινή απόφαση του 
Πρωθυπουργού και του Υπουργού Περιβάλλοντος, 


Χωροταξίας και ΔημοσίωνΈργων, με την οποία ανατέθηκαν 
αρμοδιότητες του Υπουργού Περιβάλλοντος, Χωροταξίας 
και ΔημοσίωνΈργων στους Υφυπουργούς Περιβάλλοντος, 
Χωροταξίας και ΔημοσίωνΈργων (Φ.Ε.Κ. 754 Β'). 

6. Με πρόταση του Υπουργού Πολιτισμού και 
των Υφυπουργών Οικονομίας & Οικονομικών και 
Περιβάλλοντος, Χωροταξίας και Δημοσίων Έργων, 
αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΙΔΡΥΜΑ ΙΩΑΝΝΟΥ ΣΑΡΑΛΗ, η οποία έγινε 
από τον Ιωάννη Αχιλλέως Σαραλή με την από 27.12.1982 
ιδιόγραφη διαθήκη του, που δημοσιεύθηκε με το υπ’ αριθμ. 
1215/28.3.1985 πρακτικό του Μον. Πρωτοδικείου Αθηνών και 
κηρύχθηκε κυρία με Την υπ’ αριθμ. 386/1985 απόφασή του, 
όπως ερμηνεύθηκε με Την υπ’ αριθμ. 176/2005 απόφαση 
του Πολυμελούς Πρωτοδικείου Ιωαννίνων. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας & Οικονομικών, Περιβάλλοντος, 
Χωροταξίας και Δημοσίων Έργων και Πολιτισμού και 
διέπεται από τις διατάξεις της ανωτέρω συστατικής του 
πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΙΩΑΝΝΟΥ ΣΑΡΑΛΗ». 

Αρθρο 1 

Μορφή-Επωνυμία-Έδρα-Σφραγίδα 

Το κοινωφελές ίδρυμα με την επωνυμία «ΙΔΡΥΜΑ 
ΙΩΑΝΝΟΥ ΣΑΡΑΛΗ», που συστήθηκε από τον Ιωάννη 
Αχιλλέως Σαραλή με την από 27.12.1982 ιδιόγραφη διαθήκη 
του, που δημοσιεύθηκε με το υπ’ αριθμ. 1215/28.3.1985 
πρακτικό του Μον. Πρωτοδικείου Αθηνών και κηρύχθηκε 
κυρία με Την υπ’ αριθμ. 386/1985 απόφασή του, όπως 
ερμηνεύθηκε με Την υπ’ αριθμ. 176/2005 απόφαση του 
Πολυμελούς Πρωτοδικείου Ιωαννίνων αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της ανωτέρω συστατικής πράξης, του παρόντος 
οργανισμού, του α.ν. 2039/1939 όπως κάθε φορά ισχύει 

ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

Ι.'Εδρα του ιδρύματος είναι το Δημοτικό Διαμέρισμα 
Αρίστης του Δήμου Κεντρικού Ζαγορίου. 

2. Η σφραγίδα του ιδρύματος είναι στρογγυλή 
και αναγράψει περιμετρικά, μέσα σε πλαίσιο, την 
επωνυμία του ιδρύματος και το όνομα του Δήμου 
Κεντρικού Ζαγορίου στο μέσον αυτής την έδρα, το 
έτος έγκρισης της σύστασής του και την αποτύπωση 
ενός κυκλάμινου. 

Αρθρο 2 
Σκοπός 

Σκοπός του ιδρύματος είναι η προστασία του φυσικού 
και πολιτιστικού περιβάλλοντος και η προώθηση του 
πολιτισμού. Ειδικότερα: 

α) Η συγκέντρωση και έκθεση, πέραν των αναφερομένων 
στη διαθήκη αντικειμένων που βρίσκονται στην οικία 
του διαθέτη στο Δ. Δ. Αρίστης , καθώς και άλλων 
αντικειμένων που αναδεικνύουν τα χαρακτηριστικά της 
Ζαγορισιακής ζωής, όπως στολές, παλαιό εργόχειρα , 
φωτογραφίες προσώπων και τοπίων από τη ζωή των 
περασμένων χρόνων. 

β) Η ως άνω οικία και ιδίως, ο χώρος της αυλής 
κατά τους θερινούς μήνες δύναται να χρησιμοποιηθεί 
ως Εντευκτήριο της νεολαίας. Επίσης η οικία αυτή 
μπορεί να χρησιμοποιηθεί για την εκπλήρωση σκοπών, 
παρεμφερών με τους ανωτέρω, κατά την κρίση του 
Διοικητικού Συμβουλίου του ιδρύματος, προς όφελος 
των κατοίκων του Δ. Δ. Αρίστης. 

γ) Η κατ’ έτος αγορά και διανομή δώρων στους 
μαθητές του Δημοτικού Σχολείου του Δ.Δ.Αρίστης, κατά 
τας εορτάς των Χριστουγέννων. 

Σε περίπτωση κατάργησης του ανωτέρω σχολείου 
τα δώρα θα λαμβάνουν οι μαθητές που κατάγονται και 
κατοικούν στο Δ.Δ. Αρίστης και φοιτούν σε σχολεία 
γειτονικών χωριών. 

Η συντήρηση της οικίας καθώς και η αγορά των 
δώρων θα πραγματοποιείται από τους τόκους των 
καταθέσεων και από τα μερίσματα των μετοχών. Σε 
περίπτωση επάρκειας εσόδων , θα διατίθενται αυτά, 
δια άλλους κοινωφελείς σκοπούς εξυπηρετούντες τους 
κατοίκους του Δ.Δ. Αρίστης και το Δ.Δ. Αρίστης, κατά 
την κρίση του Δ. Σ. του ιδρύματος . 

Αρθρο 3 
Περιουσία-Πόροι 

Περιουσία του ιδρύματος αποτελούν: 

1. Μία οικία που βρίσκεται στο Δημοτικό Διαμέρισμα 
Αρίστης, έκτασης 136 τ.μ., η οποία αποτελείται από το 
ισόγειο και έναν υπερυψωμένο όροφο και η οποία κείται 
επί οικοπέδου συνολικής έκτασης 702 τ.μ. 

2. Χίλιες εκατόν εξήντα επτά (1.167) μετοχές της Ε.Τ.Ε. 

3. Τα κινητά πράγματα που βρίσκονται στο Δ. Δ. 
Αρίστης, όπως λεπτομερώς αναφέρονται στη συστατική 
πράξη (διαθήκη). 

Όλα τα ανωτέρω περιουσιακά στοιχεία είναι 
αναπαλλοτρίωτα. 

Πόροι του ιδρύματος είναι: 

α) Τα εισοδήματα από την εκμετάλλευση των 
περιουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους: 

α) Σταύρο Νεοκλή Μουδόπουλο. 
β) Ιωάννη Κων. Ζήση, 
γ) Γεώργιο Κων. Ζάχαρη 
δ) Νικηφόρο Χρήστου Γάρο και 
ε) Χρήστο Νικ. Γκούβη 

Σε περίπτωση δυσχέρειας συγκέντρωσης του συνόλου 
των μελών, αυτά εκλέγουν μεταξύ τους τριμελή επιτροπή 
για μια τριετία, εκ των διαμενόντων στην Αρίστη ή στην 
Περιφέρεια Ιωαννίνων ή και αλλαχού, η οποία και θ’ 
αποφασίζει για όλα τα θέματα, που υπάγονται στην 
αρμοδιότητα του πενταμελούς Δ.Σ. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδήποτε 
λόγο, κάποιου από τα μέλη του Διοικητικού Συμβουλίου, 
η κενή θέση συμπληρώνεται με απόφαση των υπολοίπων 
μελών, σύμφωνα με τις διατάξεις της συστατικής πράξης 
και του Αρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
Αύγουστο και Δεκέμβριο εκτάκτως δε όποτε το ζητήσει 
ο Πρόεδρος ή δύο (2) από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα 
από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου 
λαμβάνονται κατά πλειοψηφία των παρόντων μελών 
και σε περίπτωση ισοψηφίας υπερισχύει η γνώμη με 
την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντοςΆρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου 
και αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για 
κάθε θέμα που αφορά τη διοίκηση και τη λειτουργία 
του, τη διάθεση των πόρων αυτού, καθώς και για 

κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο 
για έγκριση, στην αρμόδια από το νόμο Αρχή, τον 
προϋπολογισμό και απολογισμό του ιδρύματος, σύμφωνα 
με τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (Φ.Ε.Κ. 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου 
προσωπικού του ιδρύματος, με την προϋπόθεση όμως 
ότι υπάρχει αντίστοιχη πίστωση στον εγκεκριμένο 
προϋπολογισμό του. Προσδιορίζει τα δικαιώματα, 
τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, 
σύμφωνα με τους όρους των συλλογικών συμβάσεων 
εργασίας και τις διατάξεις, γενικότερα, της εργατικής 
νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση 
κληρονομιών, κληροδοσιών και δωρεών, καθώς και 
για την ανακήρυξη ευεργετών και δωρητών του 
ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του 
ιδρύματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον πέντε (5) ημέρες πριν από τη 
συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του 


ιδρύματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές 
εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, 
αναπληρώνει ο Αντιπρόεδρος και σε περίπτωση 
απουσίας ή κωλύματος τούτου, άλλο μέλος του 
Διοικητικού Συμβουλίου που ορίζεται με απόφαση 
αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και 
ευθύνεται για την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών 
συνθηκών), να βοηθείται από υπάλληλο του ιδρύματος, 
την ευθύνη όμως για τις ενέργειες τούτου φέρει πάντοτε 
ο ίδιος. 

3. Το Γραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στοΑρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για 
την πληρωμή έκτακτων και επειγουσών δαπανών 
του ιδρύματος, το ύψος του οποίου καθορίζεται με 
απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης 
του σχετικού Προεδρικού Διατάγματος έγκρισης της 

σύστασης του ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση 
προϋπολογισμό και απολογισμό εσόδων και εξόδων, που 
καταρτίζονται σύμφωνα με τις διατάξεις των άρθρων 101 
και 102 του α.ν. 2039/1939 και του από 20.12.1939 σχετικού 
βασιλικού διατάγματος (Φ.Ε.Κ. 552, τ.Α'). 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και 
άλλων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει 

2. Σε περίπτωση διάλυσης του ιδρύματος για οποιονδήποτε 
λόγο, η περιουσία του περιέρχεται στο Δήμο, στον οποίο 
θα υπάγεται το Δ. Δ. Αρίστης, ως κεφάλαιο αυτοτελούς 
διαχείρισης για τους σκοπούς που έταξε ο διαθέτης. 

Στον Υπουργό Πολιτισμού και στους Υφυπουργούς 
Οικονομίας & Οικονομικών και Περιβάλλοντος, Χωροταξίας 
& Δημοσίων Έργων αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 29 Αυγούστου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ ΠΕΡΙΒΑΛΛΟΝΤΟΣ- ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΣΤΑΥΡΟΣ ΚΑΛΟΓΙΑΝΝΗΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 


ΑΠΟΦΑΣΕΙ Σ 

Αριθ. 35824 (2) 

Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου στο νπδδ «Δήμος 
Αθηναίων-Μουσικά Σύνολα». 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Αρθρου 11 του π.δ. 164/2004 (Φ.Ε.Κ. 
134/Α719.7.2004) «Ρυθμίσεις για τους εργαζομένους με 
συμβάσεις ορισμένου χρόνου στο δημόσιο τομέα». 

2) Τις διατάξεις της παρ. 2 του Αρθρου 1 του ν. 
3320/2005 (Φ.Ε.Κ. 48/Α723.2.2005) «Ρυθμίσεις θεμάτων για 
το προσωπικό του Δημοσίου και των νομικών προσώπων 
του ευρύτερου δημόσιου τομέα και για τους ΟΤΑ». 

3) Την υπ’ αριθμ. 1326/18.11.05 απόφαση του ΑΣΕΠ. 

4) Τις διατάξεις του π.δ. 50/2001 (Φ.Ε.Κ. 39/Α75.3.2001) 
«Καθορισμός των προσόντων διορισμού σε θέσεις 
φορέων του δημόσιου τομέα», όπως ισχύει. 

5) Τις διατάξεις του π.δ. 410/1988 (Φ.Ε.Κ. 191/Α730.8.1988), 
«Κωδικοποίηση σε ενιαίο κείμενο των διατάξεων στους 
κείμενης νομοθεσίας, που αφορούν το προσωπικό με 
σχέση εργασίας ιδιωτικού δικαίου του Δημοσίου, των ΟΤΑ 
και των λοιπών Νομικών Προσώπων Δημόσιου Δικαίου». 

6) Το γεγονός ότι στον οργανισμό εσωτερικής υπηρεσίας 
του Ν.Π.Δ.Δ. «Μουσικά Σύνολα» Δήμου Αθηναίων δεν 
υφίστανται κενές οργανικές θέσεις ιδιωτικού δικαίου 
αορίστου χρόνου αντίστοιχων ειδικοτήτων. 

7) Τις διατάξεις του Αρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κωδικοποιήθηκε με τοΑρθρο πρώτο του π.δ. 63/2005 
(Α798). 

8) Τις διατάξεις του π.δ. 373/1995 (Φ.Ε.Κ. 201/Α71995). 
«Συγχώνευση των Υπουργείων Προεδρίας στους 
Κυβέρνησης και Εσωτερικών, Δημόσιας Διοίκησης και 
Αποκέντρωσης και Καθορισμός των αρμοδιοτήτων 
του». 

9) Την υπ’ αριθμ. ΔΙΔΚ/Φ. 1/2/6139/24.3.2004 (Φ.Ε.Κ. 
527/Β/24.3.2004) κοινή απόφαση του Πρωθυπουργού 
και του Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και 
Αποκέντρωσης» 

10) Τις διατάξεις του π.δ. 81/2002 (Φ.Ε.Κ. 57/Α/2002) 
«Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και 
Οικονομικών». 

11) Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ.1432/ 
Β) κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών», όπως ισχύει. 

12) Τις εμπρόθεσμες αιτήσεις των ενδιαφερομένων. 

13) Τα σχετικά πρακτικά του Υπηρεσιακού Συμβουλίου 
του Δήμου Αθηναίων, αποφασίζουμε: 

Συστήνουμε οργανικές θέσεις με σύμβαση εργασίας 
ιδιωτικού δικαίου αορίστου χρόνου στο νπδδ «Δήμος 
Αθηναίων-Μουσικά Σύνολα», κατά εκπαιδευτική βαθμίδα, 
ειδικότητα και αριθμό, ως ακολούθως: 

ΠΕΡΙΦΕΡΕΙΑ 

ΑΤΤΙΚΗΣ 


ΝΟΜΟΣ 

ΑΤΤΙΚΗΣ 


ΟΤΑ/ΝΠΔΔ ΟΤΑ 

ΕΚΠ. 

ΒΑΘΜΙΔΑ 

ΕΙΔΙΚΟΤΗΤΑ 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΒΙΒΛΙΟΘΗΚΟΝΟΜΩΝ 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΑΡΧΙΜΟΥΣΙΚΩΝ 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΑΡΧΙΜΟΥΣΙΚΩΝ 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΚΟΝΤΡΑΜΠΑΣΣΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΜΟΥΣΙΚΩΝ 

(ΦΛΑΟΥΤΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΦΛΑΟΥΤΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΜΟΥΣΙΚΩΝ (ΒΙΟΛΙ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΒΙΟΛΙ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΒΙΟΛΟΝΤΣΕΛΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΚΟΡΝΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΤΥΜΠΑΝΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΚΡΟΥΣΤΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΕΝΟΡΧΗΣΤΡΩΤΕΣ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΒΙΟΛΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΤΟΥΜΠΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΑΡΠΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΚΙΘΑΡΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΜΟΥΣΙΚΩΝ 

(ΤΡΟΜΠΕΤΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΤΡΟΜΠΕΤΑ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΗΛ. 
ΜΠΑΣΣΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΟΜΠΟΕ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΤΡΟΜΠΟΝΙ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 


ΔΕ 


ΜΟΥΣΙΚΩΝ 

(ΣΑΞΟΦΩΝΟ) 

«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΜΠΟΥΖΟΥΚΙ) 

2 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 
(ΧΟΡΩΔΟΙ ΤΕΝΟΡΟΙ) 

9 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 
(ΧΟΡΩΔΟΙ ΜΠΑΣΣΟΙ) 

9 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΜΟΥΣΙΚΩΝ 

(ΧΟΡΩΔΟΣ ΣΟΠΡΑΝΟ) 

1 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΧΟΡΩΔΟΙ ΣΟΠΡΑΝΟ) 

10 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 
(ΧΟΡΩΔΟΙ ΑΛΤΟ) 

12 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ (ΠΙΑΝΟ) 

1 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΠΕ 

ΜΟΥΣΙΚΩΝ 

(ΚΛΑΡΙΝΕΤΟ) 

1 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΚΛΑΡΙΝΕΤΟ) 

1 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΜΟΥΣΙΚΩΝ 

(ΦΑΓΚΟΤΟ) 

2 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΦΡΟΝΤΙΣΤΩΝ 

1 



«ΔΗΜΟΣ ΑΘΗΝΑΙΩΝ- 
ΜΟΥΣΙΚΑ ΣΥΝΟΛΑ» 

ΔΕ 

ΔΙΟΙΚΗΤΙΚΩΝ 

ΓΡΑΜΜΑΤΕΩΝ 

1 


Η ετήσια δαπάνη που προκαλείται από τις διατάξεις 
της απόφασης αυτής ανέρχεται στο συνολικό ποσό 
των 3.500.000 Ευρώ περίπου και θα βαρύνει τον 
προϋπολογισμό του νπδδ «Δήμος Αθηναίων-Μουσικά 
Σύνολα», στον οποίο έχει εξασφαλιστεί η αναγκαία 
πίστωση για την κάλυψη της. Κατά το τρέχον έτος η 
ανωτέρω δαπάνη περιορίζεται στο ποσό των 1.100.000 
Ευρώ περίπου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Αυγούστου 2006.09.07 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

-♦- 

Αριθ. 95583 (3) 

Ανάθεση έργων στην Εταιρία «ΘΕΜΙΣ 
ΚΑΤΑΣΚΕΥΑΣΤΙΚΗ ΑΕ.» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την περίπτωση α' της παρ. 7 του Άρθρου 5 
του ν. 2408/1996 (Φ.Ε.Κ. 104 Α/4.6.1996), όπως έχει 
αντικατασταθεί με την παρ. 15 του Αρθρου 3 του ν. 
2749/1997 (Φ.Ε.Κ. 67 Α/6.5.1997) και την παρ. 1 του Αρθρου 
31 του ν. 2664/1998 (Φ.Ε.Κ. 275 Α/3.12.1998) 

2) Την περίπτωση β' της παρ. 7 του Αρθρου 5 του ν. 
2408/1996 (Φ.Ε.Κ. 104 Α/4.6.1996) όπως έχει αντικατασταθεί 
με την παρ. 15 του Αρθρου 3 του ν. 2479/1997 (Φ.Ε.Κ. 67 


Α/6.5.1997) και την περίπτωση β' της παρ. 5 του Αρθρου 
21 του ν. 2521/1997 (Φ.Ε.Κ. 174 Α/1.9.1997) 

3) Την περίπτωση γ'της παρ. 7 του Αρθρου 5 του ν. 
2408/1996 (Φ.Ε.Κ. 104 Α/4.6.1996) όπως έχει αντικατασταθεί 
με την περίπτωση γ' της παρ. 5 του Αρθρου 21 του ν. 
2521/1997 (Φ.Ε.Κ. 174 Α/1.9.1997) και έχει συμπληρωθεί με 
την παρ. 3 του Αρθρου 31 του ν. 2664/1998 (Φ.Ε.Κ. 275 
Α/3.12.1998) 

4) Την περίπτωση ιβ' της παρ. 7 του Αρθρου 5 του ν. 
2408/1996 (Φ.Ε.Κ. 104 Α/4.6.1996) όπως έχει προστεθεί 
με την παρ. 6 του Αρθρου 60 του ν. 3160/2003 (Φ.Ε.Κ. 
165 Α/30.6.2003) 

5) Την υπ’ αριθμ. 205/2004 γνωμοδότηση του 
Γ'Τμήματος του Ν.Σ.Κ. 

6) Τις διατάξεις του ν. 3389/2005 «Περί Συμπράξεων 
Δημοσίου και Ιδιωτικού Τομέα» (Φ.Ε.Κ. Α’ 232), όπως 
ισχύει. 

7) Την υπ’ αριθμ. 82759/27.7.2006 απόφαση του Υπουργού 
Δικαιοσύνης περί ανάθεσης έργων στην Εταιρία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.», αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τα παρακάτω έργα: 

1. Μελέτη, κατασκευή, επίβλεψη, παραλαβή, συντήρηση 
και προμήθεια του αναγκαίου εξοπλισμού του έργου 
«Ανέγερση Δικαστικού Μεγάρου Πατρών», 

2. Μελέτη, κατασκευή, επίβλεψη, παραλαβή, συντήρηση 
και προμήθεια του αναγκαίου εξοπλισμού του έργου 
«Ανέγερση Δικαστικού Μεγάρου Ηρακλείου Κρήτης» 

3. Μελέτη, κατασκευή, επίβλεψη, παραλαβή, συντήρηση 
και προμήθεια του αναγκαίου εξοπλισμού του έργου 
«Ανέγερση Καταστήματος Κράτησης Αττική II στον Αγιο 
Ιωάννη Δήμου Σαρωνικού Κορινθίας», 

4. Μελέτη, κατασκευή, επίβλεψη, παραλαβή, συντήρηση 
και προμήθεια του αναγκαίου εξοπλισμού του έργου 
«Ανέγερση Καταστήματος Κράτησης Κεντρική 
Μακεδονία I στα Διαβατά Θεσσαλονίκης», 

5. Μελέτη, κατασκευή, επίβλεψη, παραλαβή, συντήρηση 
και προμήθεια του αναγκαίου εξοπλισμού του έργου 
«Ανέγερση Καταστήματος Κράτησης Θεσσαλία II στην 
Κασσαβέτεια Βόλου». 

Ρητώς ορίζεται ότι η «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
δύναται να δημοπρατήσει τα ανωτέρω έργα καθώς και 
να υποβάλει αίτηση υπαγωγής τους στις διατάξεις του 
ν. 3389/2005 «Περί Συμπράξεων Δημοσίου και Ιδιωτικού 
Τομέα» (Φ.Ε.Κ. Α’ 232), όπως ισχύει, ως «δημόσιος 
φορέας» κατά την έννοια των άρθρων 1 και 2 παρ. 1 
του νόμου αυτού. 

Η παρούσα τροποποιεί κατά το περιεχόμενο της την 
υπ’ αριθμ. 827259/27.7.2006 υπουργική απόφαση. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. Οικ. 4875 (4) 

Χορήγηση άδειας άσκησης επαγγέλματος Κοινωνικού 
Λειτουργού στη Μαρία Ντόγκα του Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 4711/24.8.2006 απόφαση του Νομάρχη 
Αθηνών χορηγείται στη Ντόγκα Μαρία του Δημητρίου 
άδεια ασκήσεως Κοινωνικού Λειτουργού. 

Αγ. Παρασκευή, 29 Αυγούστου 2006 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΑΕΣΒ0Σ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 8υΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 8υΐΌ ανά σελίδα. 

Σε μορφή 0ϋ: 


Τεύχος 

Περίοδος 

ΕΙΙΒΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή οό-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βιιιό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ:210-4071010 ίηΙθΓΠθΙ : ΙιΗρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ό11ρ://νν»».6ΐ.ςΓ - 6-ΠΊ3ΪΙ: »/θΙ)πΐ33ΐβΓ@6ΐ.ςΓ 
















